
Ministru kabineta rīkojums Nr. 358
Rīgā 2026. gada 16. jūnijā (prot. Nr. 33 29. §)
Par Rēzeknes novada pašvaldības nekustamā īpašuma "Ļodāni–Ķīvītes" pārņemšanu valsts īpašumā
· 1. Saskaņā ar Publiskas personas mantas atsavināšanas likuma 42. panta otro daļu un 43. pantu un Meža likuma 4. panta otro daļu pārņemt bez atlīdzības valsts īpašumā un nodot Zemkopības ministrijas valdījumā Rēzeknes novada pašvaldības īpašumā esošo nekustamo īpašumu "Ļodāni–Ķīvītes" (nekustamā īpašuma kadastra Nr. 7848 003 0609) – zemes vienību (zemes vienības kadastra apzīmējums 7848 003 0734) 1,43 ha platībā un zemes vienību (zemes vienības kadastra apzīmējums 7848 003 0756) 0,51 ha platībā – Dekšāres pagastā, Rēzeknes novadā (turpmāk – nekustamais īpašums). 
· 2. Zemkopības ministrijai nekustamo īpašumu:
· 2.1. izmantot valsts meža apsaimniekošanas un aizsardzības funkcijas īstenošanai;
· 2.2. bez atlīdzības nodot Rēzeknes novada pašvaldībai, ja tas vairs netiek izmantots šā rīkojuma 2.1. apakšpunktā minētās funkcijas īstenošanai.
· 3. Zemkopības ministrijai, nostiprinot zemesgrāmatā īpašuma tiesības uz nekustamo īpašumu, norādīt, ka īpašuma tiesības nostiprinātas uz laiku, kamēr Zemkopības ministrija nodrošina šā rīkojuma 2.1. apakšpunktā minētās funkcijas īstenošanu.

